ગ્રામ્ય વિસ્તારમાં લોકો વહેલી સવારે કામે લાગી જતાં હોય છે ત્યારે ખીસરીમાં એક સાથે આઠ સાવજોનાં ધામાને પગલે ગામ લોકોમાં ફફડાટ વ્યાપી ગયો હતો અને લોકો ઘરમાં જ ભરાઇ રહયાં હતાં. બાદમાં કેટલાક લોકોએ હાકલા પડકારા કરી આ સાવજોને ગામ બહાર ખદેડયા હતાં. બાદમાં ખેડૂતો સીમમાં જતાં પણ ડરતા હતાં. હજુ ગઇરાત્રે જ લીલીયાનાં ક્રાંકચ ગામમાં રાત્રે દસ વાગ્યે પાંચ સાવજોએ ઘુસી બે પશુને મારી નાખ્યા હતાં. ત્યાં ખીસરી ગામે આવી જ ઘટના બની હતી.